text: অপারেটর পদে ১৫৬ জন নিয়োগ দেবে বিআরটিসি - JanaBD.ComLoginSign UpHomeSms ZoneTube
  Home › চাকুরির বিজ্ঞপ্তি › সরকারি চাকরি › অপারেটর পদে ১৫৬ জন নিয়োগ দেবে বিআরটিসিঅপারেটর পদে ১৫৬ জন নিয়োগ দেবে বিআরটিসি সরকারি চাকরি 5th Oct 2016 at 10:46am 922বাংলাদেশ সড়ক পরিবহন করপোরেশন (বিআরটিসি) জনবল নিয়োগ দেবে। বিজ্ঞপ্তি অনুযায়ী অপারেটর (চালক) পদে অস্থায়ীভাবে ১৫৬ জনকে নিয়োগ দেওয়া হবে। তবে পদসংখ্যা বৃদ্ধি পেতে পারে বলে জানানো হয়েছে।
  ন্যূনতম অষ্টম শ্রেণি পাস হলে আবেদন করা যাবে চালক পদে। পাশাপাশি পাবলিক সার্ভিস ভেহিক্যালসসহ (পিএইচভি) ভারী যানবাহন চালনায় পাঁচ বছরের অভিজ্ঞতা থাকতে হবে। আবেদনকারীদের বৈধ লাইসেন্স থাকতে হবে এবং গাড়ি চালনায় সাত বছরের অভিজ্ঞতা থাকতে হবে। তবে মধ্যম ড্রাইভিং লাইসেন্সধারীদের ক্ষেত্রে তিন বছর অভিজ্ঞতা থাকলেও আবেদন করা যাবে। এসব যোগ্যতা ছাড়াও প্রার্থীকে যানবাহনের প্রাথমিক মেরামত, রুটিন রক্ষণাবেক্ষণ, খুচরা যন্ত্রাংশ, পরিযানবিধি এবং মহাসড়ক সম্পর্কে জানা থাকতে হবে। ২৬ অক্টোবর-২০১৬ তারিখে বয়স অনূর্ধ্ব-৩২ বছর হলেই আবেদন করা যাবে পদটিতে।
  আবেদনকারীদের হেভি ড্রাইভিং লাইসেন্স পরীক্ষায় অংশ নিতে হবে। এ ছাড়া প্রার্থীকে মেডিকেল টেস্টেও উত্তীর্ণ হতে হবে।
  নির্বাচিত হওয়ার পর তাঁকে বাংলাদেশ রোড ট্রান্সপোর্ট অথরিটি (বিআরটিএ) কর্তৃক স্বীকৃত কোনো ড্রাইভিং ট্রেনিং ইনস্টিটিউট থেকে ভারী যান চালনার ওপর কমপক্ষে ১৫ দিনের প্রশিক্ষণ নিতে হবে। নিয়োগপ্রাপ্ত প্রার্থীরা বেতন পাবেন ৯ হাজার ৩০০ থেকে ২২ হাজার ৪৯০ টাকা।
  আবেদনপত্রের সঙ্গে চেয়ারম্যান বিআরটিসি, পরিবহন ভবন, ২১ রাজউক অ্যাভিনিউ, ঢাকা-১০০০ বরাবর যেকোনো বাণিজ্যিক ব্যাংক থেকে ১০০ টাকার ব্যাংক ড্রাফট বা পে-অর্ডারসহ (অফেরতযোগ্য) তিন কপি পাসপোর্ট সাইজের সত্যায়িত ছবি, জাতীয় পরিচয়পত্রের সত্যায়িত ফটোকপি, শিক্ষাগত যোগ্যতা ও অভিজ্ঞতার সনদের সত্যায়িত ফটোকপি, দুই কপি বৈধ ড্রাইভিং লাইসেন্সের স্পষ্ট সত্যায়িত ফটোকপি, প্রথম শ্রেণির গেজেটেড কর্মকর্তা কর্তৃক চারিত্রিক সার্টিফিকেট, সংশ্লিষ্ট ইউনিয়ন পরিষদ চেয়ারম্যান বা সিটি করপোরেশনের ওয়ার্ড কাউন্সিলর বা পৌরসভার মেয়রের কাছ থেকে স্থায়ী ঠিকানার নাগরিক সনদের সত্যায়িত ফটোকপি জমা দিতে হবে।
  মুক্তিযোদ্ধা কোটায় আবেদন করলে যথাযথ প্রমাণপত্র জমা দিতে হবে।
  আবেদনপত্রের খামের ওপর পদের নাম, প্রার্থীর নিজ জেলার নাম এবং মুক্তিযোদ্ধা ও অন্যান্য কোটায় আবেদন করলে তা উল্লেখ করতে হবে। আবেদনপত্র বিআরটিসি অফিস চলাকালীন জমা দেওয়া যাবে ২৬ অক্টোবর-২০১৬ তারিখ পর্যন্ত।
  জানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintAnik SutradharManager Like - Dislike Votes 4 - Rating 5 of 10Relatedআরও দেখুনঅন্যান্য ক্যাটাগরি সিলেট মেট্রোপলিটন পুলিশে নিয়োগ Yesterday at 9:52pm 122 ২৬ জন অ্যাসিস্ট্যান্ট ইঞ্জিনিয়ার নেবে ঢাকা ওয়াসা Yesterday at 9:46pm 50 সমাজসেবা অধিদপ্তরে ৩০৮ জন নিয়োগ Tue at 6:18pm 459 সড়ক ও জনপথ অধিদপ্তরে নিয়োগ Mon at 2:23pm 322 ২০০ পদে বাংলাদেশ ব্যাংকে নিয়োগ 18th Jul 2017 at 5:25pm 605 ৩২৮ জনকে নিয়োগ দেবে রূপালী ব্যাংক 18th Jul 2017 at 12:21pm 534 ১৩ ধরনের পদে হাইকোর্ট বিভাগে নিয়োগ 17th Jul 2017 at 9:38am 517 রপ্তানি উন্নয়ন ব্যুরোতে বিভিন্ন পদে নিয়োগ 16th Jul 2017 at 2:11pm 441পাঠকের মন্তব্য (0)Please login To write comment